Cine și-ar fi imaginat că în plin globalism, într-o Românie europeană și tot mai conștientă de multiculturalitatea/etnicitatea pierdute, va apărea un prim-ministru, fie el și pesedist, care va reînvia din cimitirul istoriei ideea manualului unic publicat de o editură de stat!? Breasla editorială internațională a reacționat cu promptitudine, subliniind abandonarea principiilor democratice care ar trebui să definească un sistem de învățămînt modern și performant.